Diari Oficial de la Generalitat Valenciana


Sumari del DOGV 3099, del 14-10-1997 (1997/10350)

ORDRE de 10 d'octubre de 1997, de la Conselleria de Cultura, Educació i Ciència, per la qual s'adapten les normes contingudes en els decrets 233/1997 i 234/1997, de 2 de setembre, del Govern Valencià, que aproven els reglaments orgànics i funcionals de les escoles d'Educació Infantil, dels col·legis d'Educació Primària i dels instituts d'Educació Secundària, respectivament, referides a la composició dels consells escolars dels centres d'Educació de Persones Adultes de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/10/10/(1)/dof/vci/html**

### Dades del document

Número de DOGV
:   3099

Data del DOGV
:   14-10-1997

Secció del DOGV
:   DISPOSICIONS GENERALS

Número del document
:   1997/10903


Data del document
:   10-10-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

3414 ORDRE de 10 d'octubre de 1997, de la Conselleria de Cultura, Educació i Ciència, per la qual s'adapten les normes contingudes en els decrets 233/1997 i 234/1997, de 2 de setembre, del Govern Valencià, que aproven els reglaments orgànics i funcionals de les escoles d'Educació Infantil, dels col·legis d'Educació Primària i dels instituts d'Educació Secundària, respectivament, referides a la composició dels consells escolars dels centres d'Educació de Persones Adultes de la Comunitat Valenciana. [97/M10817]
  
La disposició addicional segona del Reglament Orgànic i Funcional de les Escoles d'Educació Infantil i dels Col·legis d'Educació Primària disposa que s'adaptaran les normes contingudes en aquest reglament als centres específics d'Educació de Persones Adultes i la disposició addicional tercera del Reglament Orgànic i Funcional dels Instituts d'Educació Secundària determina la necessària adequació del que s'ha establit en el reglament abans mencionat a les característiques, condicions i necessitats de la formació de les persones adultes, tant en la modalitat d'educació presencial com d'ensenyament a distància.
  
Per a l'adequat desenvolupament del procés electoral per a l'elecció dels consells escolars d'aquests centres és necessari, per la singularitat d'aquests i fins que no s'aprove la seua pròpia normativa, adaptar la composició dels consells escolars dels centres d'Educació de Persones Adultes, disposada en els indicats reglaments.
  
En ús de l'autorització concedida, la present ordre determina la composició dels consells escolars dels centres d'Educació de Persones Adultes de la Comunitat Valenciana.
  
En virtut d'això, i en ús de les facultats que em conferix l'article 35 de la Llei de Govern Valencià, ordene:
  
Primer
  
1. En els centres públics d'Educació Permanent d'Adults de vuit o més unitats, el Consell Escolar estarà integrat per:
  
a) El director del centre, que serà el seu president.
  
b) El cap d'estudis.
  
c) Un regidor o representant de la corporació local on es trobe ubicat el centre.
  
d) Quatre professors, elegits pel claustre.
  
e) Cinc representants dels alumnes.
  
f) Un representant del personal d'administració i serveis.
  
g) El secretari del centre, que actuarà com a secretari del Consell Escolar amb veu i sense vot.
  
2. En els centres públics d'Educació Permanent d'Adults de quatre a set unitats, el Consell Escolar estarà integrat per:
  
a) El director del centre, que serà el seu president.
  
b) El cap d'estudis.
  
c) Un regidor o representant de la corporació local on es trobe ubicat el centre.
  
d) Un representant del professorat elegit pel claustre.
  
e) Tres representants de l'alumnat.
  
f) Un representant del personal d'administració i serveis.
  
g) El secretari del centre, que actuarà com a secretari del Consell Escolar amb veu i sense vot.
  
3. En els centres públics d'Educació Permanent d'Adults d'una a tres unitats, el Consell Escolar estarà constituït per un professor que exercirà les funcions del director, un alumne i un representant de la corporació local.
  
Segon
  
Els consells escolars del Centre Valencià d'Educació d'Adults a Distància (CEVEAD) i de l'Institut de Batxillerat a Distància de la Comunitat Valenciana, estaran integrats per:
  
a) El director del centre, que serà el seu president.
  
b) El cap d'estudis.
  
c) Un representant de la corporació local on es trobe ubicat el centre.
  
d) Cinc professors elegits pel claustre.
  
e) Un pare, mare o tutor elegit per la confederació de pares d'alumnes més representativa de la Comunitat Valenciana.
  
f) Cinc representants dels alumnes.
  
g) Un representant del personal d'administració i serveis.
  
h) El secretari del centre, qui actuarà com a secretari del Consell Escolar, amb veu però sense vot.
  
Tercer
  
S'autoritza a la Subsecretaria de la Conselleria de Cultura, Educació i Ciència perquè dicte les instruccions necessàries per al desplegament i aplicació de la present ordre.
  
Quart
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 10 d'octubre de 1997
  
El conseller de Cultura, Educació i Ciència
  
FRANCISCO CAMPS ORTIZ


Còpia Permalink ELI